Flugvélar á Íslandi er óviðjafnanlegt verk með yfir 500 ljósmyndum af margvíslegum flugvélum , gömlum jafnt sem nýjum , sem verið hafa á Íslandi um langan eða skamman tíma . Hvo rt sem um er að ræða einkaflugvélar eða farþegaflugvélar , þyrlur eða herflugvélar , þá bregður þeim fyrir í íslensku landslagi , oftar en ekki í sínu rétta umhverfi , háloftunum . Sérstakir kaflar eru helgaðir sögulegum flugvélum og fljúgandi módelum , en í viðauka er brugðið upp einstökum myndum af erlendum flugsýningum og söfnum . Höfundur bókarinnar , Baldur Sveinsson , er reyndasti flugvélaljósmyndari landsins og hefur í yfir hálfa öld tekið þúsundir mynda af öllum tegundum flugvéla , í lofti sem á jörðu . Árið 2007 kom út bók hans Flugvélar á og yfir Íslandi sem seldist upp , en þessi bók er óbeint framhald hennar með miklum fjölda yngri mynda . Er hún tileinkuð 100 ára sögu flugsins á Íslandi . Flugvélar á Íslandi er ómissandi bók fyrir alla flugáhugamenn og þá sem hrífast af glæsilegum landslagsmyndum . Baldur Sveinsson ( f. 1942 ) var stærðfræðikennari við Verslunarskóla Íslands um margra áratuga skeið . Hann hefur verið áhugaljósmyndari allt frá unglingsárum og tekið myndir af flugvélum í meira en hálfa öld . Á hann stærsta safn flugvélamynda á Íslandi , m.a. af flugvélum Nánar um höfund Bókabúð Forlagsins Við elskum bækur .